fi fi fi sv fi fi fi fi sv fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Iso satsaus nuorten mielenterveyteen – sadat opiskeluhuollon ammattilaiset kouluttautuvat uuteen malliin - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Lapset, nuoret ja perheet, Mielenterveys, Sote-uudistus
Vuosi sitten kaikissa Tulevaisuuden sosiaali- ja terveyskeskus -ohjelman alueellisissa hankkeissa mietittiin, miten auttaa nuoria voimaan paremmin. Käynnistyi historiallinen yhteiskehittämisen hanke, jossa mukana on peruspalvelujen ja erikoissairaanhoidon toimijoita yliopistosairaaloita myöten.
Yhteistyöhön kannusti huoli siitä, että apua hakevia nuoria ei pystytä riittävästi auttamaan edes yleisimmissä häiriöissä.
Apu haluttiin tarjota nuoren arkiympäristössä eli kouluissa ja oppilaitoksissa.
Koulutukset käynnissä koko Suomessa
Niinpä ryhdyttiin tuumasta toimeen: valtionavustusrahoituksella koulutetaan koko Suomessa opiskeluhuollon ammattilaisia toteuttamaan interventioita, jotka auttavat lievissä mielenterveyshäiriöissä.
Interventiot on tarkoitettu masennus- ja ahdistusoireisten nuorten hoitoon. Samalla parannetaan avun saantia peruspalveluista, lähipalveluna.
Kun perustason palvelut toimivat tehokkaasti, erikoissairaanhoidon tarve vähenee. Se näkyy suoraan myös kustannusten alenemisena.
TAYSin alueella on tehty tuloksia kolmen maakunnan yhteishankkeena
Tammikuussa 2021 TAYsin erityisvastuualueella käynnistyi kolmen maakunnan yhteistyöhanke IPC-menetelmän levittämiseksi ja juurruttamiseksi.
Alku on ollut kuin pikamatkan aitajuoksun startti, räjähtävä kiihdytys lähtötelineistä ja ensimmäisten aitojen yli. Lähtö oli hyvä. Toteuttajatiimissä on vahvaa osaamista niin perustasolta kuin erikoissairaanhoidosta. Toimintakenttä on tiimiläisille ennestään tuttu, joten silloin ei ehkä kompuroi yhtä helposti kuin tuntemattomassa maastossa.
Ensimmäiset 100 osaajaa on koulutettu ja menetelmäohjaus on käynnissä. Lähes kaikki koulutettujen esihenkilöt on haastateltu. Sitoutuminen ja tahto parantaa nuorten hoitojärjestelmää ovat vahvoja. Sadat ammattilaiset katsovat samaan suuntaan. Ei ole kiitollisempaa pohjaa viedä hanketta eteenpäin.
Yhteinen taival muuttuu hiljalleen pitkän matkan aitajuoksuksi, jossa vesiesteitä on harvakseltaan. Suunnitelmallinen työ, selkeä viestintä sekä verkostomainen yhteistyö varmistavat sen, että IPC:stä tulee pysyvä osa opiskeluhuoltoa.
TAYSin alueella jo 70 nuorta on aloittanut ihmissuhdetaitojen kehittämisen yhdessä IPC-ohjaajansa kanssa. Nämä nuoret saavat näyttöön perustuvaa tukea kouluympäristössä ja lähellä arkisia ympyröitään. Heitä ei ole käännytetty tai ohjattu toiselle luukulle, he eivät ole erikoissairaanhoidon jonossa. Näinhän tämän pitääkin olla.
Yhteistyön pitää toimia kaikkiin suuntiin
Opiskeluhuollon eli kuraattorin, psykologin ja koulu- tai opiskeluterveydenhuollon yhteistyömallit ja esimerkiksi tiedonsiirtokäytänteet on hyvä sopia jo etukäteen.
Yhteistyötä tarvitaan nuoren tilanteen arviointiin, interventioon ohjautumiseen ja mahdollisiin jatkotoimiin.
Uudet toimintatavat vaativat tiivistämään yhteistyötä paitsi opiskeluhuollon sisällä, myös muiden perustason mielenterveys- ja päihdepalvelujen sekä psykiatrisen erikoissairaanhoidon kanssa.
Yhteistyöpintojen ja palveluketjujen pitää olla kunnossa myös perheneuvolan, nuorisoasemien, nuorten vastaanottojen ja nuorisopsykiatrian poliklinikoiden kanssa.
Sujuvat konsultaatiokäytänteet ja tarvittaessa kouluihin ja oppilaitoksiin jalkautuva työ vahvistavat nuoren tukemista perustasolla.
Ensimmäisen vuoden saldo: yli 600 osaajaa
Vuoden aikana Suomessa on koulutettu yli 600 uutta menetelmäosaajaa, jotka ovat jo aloittaneet ja aloittamassa työskentelyä nuorten kanssa. Luku kasvaa koko ajan, kun koulutukset ympäri maan jatkuvat.
Menetelmäosaajien tueksi on koulutettu menetelmäohjaajia, jotta osaaminen kunnissa vahvistuisi ja menetelmät todella tulisivat käyttöön. Samalla on kehitetty yhteistyörakenteita, joilla varmistetaan menetelmän ylläpitokoulutukset jatkossakin.
Into ja innostus ovat lisääntyneet, kun työn tulokset ovat kannustaneet eteenpäin ja rohkaisseet ottamaan seuraavia kehittämisen askeleita.
Kehittäminen jatkuu edelleen. Tavoitteena kaikilla toimijoilla on varmistaa se, että tulevaisuuden sosiaali- ja terveyskeskuksissa toimintamalli on osa rakenteita.
Marke Hietanen-Peltola ylilääkäri Tiedolla johtaminen ja vertaiskehittäminen, THL
Noora Seilo apulaisylilääkäri Pirkanmaan sairaanhoitopiiri
Miia Ståhle aluekoordinaattori (HYKSin alue) Tiedolla johtaminen ja vertaiskehittäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.